hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu en hu hu hu hu hu hu hu hu hu hu hu hu hu hu jv hu hu hu hu hu hu en hu ja hu en hu en hu hu hu hu hu hu en en es es es es en hu hu hu hu hu de hu hu hu hu hu hu hu hu de hu hu hu hu hu hu hu hu hu hu it pt hu hu hu hu hu hu eo hu hu hu hu hu
Rumnapló (The Rum Diary) 2011 film, képek, előzetes
Írta: MoziNéző | 2011,okt,26 | Feliratos előzetesek, Filmek, Filmek ABC szerint, R betűs filmek | 0 |
A Rumnapló a vagabond és teljes munkaidőben élvhajhász Paul Kemp (Johnny Depp) történetét meséli el, amelyben az újságíró Puerto Ricóba utazik, hogy a zaklatott Mr. Lotterman (Richard Jenkins) által szerkesztőként felügyelt The San Juan Star haldokló helyi lapjába írjon. Az új környezetbe való beilleszkedés közben Kemp megismerkedik Salával (Michael Rispoli), a tehetséges és kissé lerobbant fényképésszel, akivel hamarosan ivócimborák és szobatársak lesznek, miközben az újságíró igyekszik teljesíteni a lap szerény megbízásait.
Kemp egy csillagos éjszakán első látásra beleszeret Chenault-ba (Amber Heard), Sanderson (Aaron Eckhart) lehengerlően szexi menyasszony-trófeájába. A tengerparti luxusvillájában élő korrupt üzletember hamar rájön, hogy remekül kihasználhatná Kempet üzleti céljaira, ezért összehozza az újságírót a társaival, akik fényűző szállodák és nyaralók építését tervezik a sziget egy teljesen romlatlan szegletén. Sanderson megkéri Kempet, hogy írjon kedvező hangvételű cikket a vállalkozásukról, ám a zsurnaliszta eleinte illegális ügyletet szimatolva hezitál. Egy Salával átmulatozott éjszaka és a helyi rendőrökkel való összetűzés után azonban Kempre hosszú börtönbüntetés vár, amitől a befolyását hasznosító Sanderson megmenti. A nagyhatalmú férfi adósává váló Kempnek innentől kezdve nincs más választása, mint segíteni a romlott vállalkozást, Sanderson pedig még nehezebb helyzetbe hozza, amikor kölcsönadja neki pazar vörös Corvette-jét, és megkéri, hogy fuvarozza el vele Chenault-t. Az újságíró és a menyasszony veszélyes túrát tesz a sziget körül, és mire visszatérnek, Kemp már a nő rabja.
Amikor Sanderson túrát szervez a leendő lakhelyek megszemlélése céljából, Kemp kételyei még erősebbé válnak. A helyszínek természetes szépsége ugyan lenyűgözi a férfit, ám egyre növekvő dühvel hallgatja, amint Sanderson tettestársai arról értekeznek, hogyan fognak megszabadulni a helyiektől, és miként alakítják át a szigetet sok pénzt fialó turistaparadicsommá. A férfi hangulatának javítása érdekében Sala meghívja a St. Thomas szigetén rendezett karneválra, ahol összefutnak Sandersonnal és a csúnyán lerészegedett Chenault-val. A társaság rövidesen elvonul egy fullasztó atmoszférájú éjszakai klubba, ahol Chenault provokatív viselkedése a táncparketten a helyiekkel való viszályba sodorja őket.
Sala társaságában Kemp visszatér San Juan-i lakásába, ahol találkoznak az extrém életvitelt folytató Moberggel (Giovanni Ribisi), aki a The San Juan Star helyi újságírójaként kizárólag az alkohol és a drogok élvezetének szenteli a mindennapjait. Moberg megismerteti a két férfit egy kemény hallucinogén droggal, majd Kemp egy lázálmokkal teli éjszaka után az írógépéhez ül, és kalapálni kezd a billentyűkön, hogy szavakba öntse mindazt a romlottságot és kapzsiságot, amivel a szigeten szembesül.
Kemp már kész publikálni Sanderson-ellenes cikkét, amikor Moberg elújságolja neki, hogy Lotterman felszámolta az újságot. Az egyre esélytelenebb helyzetbe kerülő Kemp besorozza magához Moberget és Salát, hogy a segítségükkel elegendő pénzt gyűjtsön össze az újság utolsó számának nyomdába juttatásához, ezáltal leránthassa a leplet Sanderson mocskos ügyleteiről, és végleg leszámolhasson a korrupt banda tagjaival.
Az író-rendező Bruce Robinson (a Gyilkos mezők Oscar®-jelölt forgatókönyvírója és a Mi ketten című kultfilm rendezője) saját kezűleg adaptálta Hunter S. Thompson regényét a vászonra. A Rumnapló egyben a Johnny Depp és Christi Dembrowski nevével fémjelzett Infinitum Nihil gyártó cégének debütfilmje, amelynek készítésébe az Oscar®-nyertes Winner Graham Kings vállalkozásaként ismert GK Films is beszállt. A film producerei között megtaláljuk Johnny Depp, Christi Dembrowski, Anthony Rhulen, Robert Kravis és Graham King nevét.
A háromszor is Oscar®-ra jelölt Johnny Depp (Közellenségek, A Karib-tenger kalózai¬-sorozat) alakítja az élvhajhász-újságíró Paul Kempet. Színésztársai között olyan kiváló tehetségeket találunk, mint a Sandersont alakító Aaron Eckhart (A sötét lovag, Köszönjük, hogy rágyújtott!), az üzletember igéző jegyesét játszó Amber Heard (Ananász expressz, Majd meghalnak Mandy Lane-ért), a Salaként megjelenő Michael Rispoli (Pókerarcok, Egy sorozatgyilkos nyara), a Kemp zaklatott szerkesztőjét adó Richard Jenkins (A látogató Oscar-jelölt főszereplője) és a Moberg figuráját megformáló Giovanni Ribisi (Ryan közlegény megmentése). A mellékszereplők sorában olyan színészeket találunk, mint a Zimburgert játszó Bill Smitrovich (Vasember), a Segurrát alakító Amaury Nolasco (Transformers) és a Donovant megformáló Marshall Bell (Capote).
A producer Graham King magáénak tudhatja a Legjobb filmnek járó Oscar®-díjat Martin Scorsese A tégla című thrillerjéért, amelyen King harmadszorra dolgozott együtt a rendezővel. King volt a producere az Aviátor széles körben elismert Howard Hughes-életrajzi filmjének, korábban pedig az epikus New York bandái főproduceri teendőit látta el. A King független gyártó cégét jelentő GK Films égisze alatt készült filmek között megtaláljuk a Rangót, Az utazót, a Tolvajok városát, A sötétség határánt és a három Oscar®-díjra jelölt Az ifjú Viktória királynőt.
A Depp által 2004-ben alapított Infinitum Nihil gyártó cége partneri kapcsolatban van a GK Films-szel. A cég zsúfolt naptárjában olyan címeket találunk, mint a Tim Burton rendezésében készülő Dark Shadows, amit a GK Films-szel való közreműködésben a Warner Bros. Pictures számára gyártanak; a Paramount Pictures számára forgatott, szintén GK Films-es koprodukciót jelentő Hugo; illetve a Linda Woolverton által adaptált és Sam Fell által rendezett Attica. A gyártó cég továbbá számos könyv adaptálásának előkészítésével is foglalkozik: ilyen Gregory Roberts Shantaram című regénye, Gordon Dahlquist The Glass Books of the Dream Eaters című kötete és Tom Robbins Fierce Invalids Home From Hot Climates-sze. A többi fejlesztés alatt álló projektjük közé sorolható Nick Tosches In the Hand of Dante című regénye, Lord Whimsy Affected Provincial’s Companion című kötete, Joseph Gangemi Inamoratája (amit maga a szerző adaptál), valamint az újság- és regényíróként egyaránt ismert James Meek The People’s Act of Love című munkája.
Bruce Robinson olyan kiváló kreatív csapatot verbuvált össze a Rumnapló forgatásához, amelyben megtaláljuk az operatőr Dariusz Wolskit (A Karib-tenger kalózai-sorozat, Alice Csodaországban), a látványtervező Chris Seagerst (X-Men: Az elsők, Hajsza a föld alatt), a tízszeres Oscar®-jelölt és háromszoros Oscar®-nyertes jelmeztervező Colleen Atwoodot (Alice Csodaországban, Chicago, Egy gésa emlékiratai, Közellenségek, Sweeney Todd – A Fleet Street démoni borbélya, Az Álmosvölgy legendája) és a szereposztó rendező Denise Chamiant (A Karib-tenger kalózai-sorozat). Robinson a filmen újra együtt dolgozott a régi barátjának nevezhető Peter Kohnnal (A Karib-tenger kalózai-sorozat, Hazugságok hálója), aki a Mi ketten első rendezőasszisztense volt, a Rumnapló esetében pedig első rendezőasszisztensi és társproduceri feladatokat is ellátott. A film főproducerei között olyan neveket találunk, mint Patrick McCormick, George Tobia, Bill Shively, AJ Dix, Greg Shapiro és Colin Vaines.
Eredeti cím:  The Rum Diary | Műfaj: amerikai film | Rendező: Bruce Robinson  | Játékidő: 120 perc | Zene: Christopher Young | A film forgalmazója: Big Bang Media | Hazai mozi bemutató: 2011. december 01. | Főszereplők: Johnny Depp, Aaron Eckhard, Amber Heard, Giovanni Ribis | Weboldal:
Előző Európai Kémfilm-sorozat – Művész mozi – november 3-8.
Szép álmokat! (Fai bei sogni) 2016
A hipnotizőr (Hypnotisören) 2012
Poézis – Mégis szép az élet (Shi) 2010
A hegyek szigete (La Gomera) 2019
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Új filmek | Mozi, film hírek
Egy szép reggelen (Un beau matin) 2022
A művészet templomai: Napóleon 200 (2022)
Megérkezett a Veszélyes lehet a fagyi mozielőzetese
Peter von Kant (2022)
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
Egy szép reggelen (Un beau matin) 2022
A művészet templomai: Napóleon 200 (2022)
Megérkezett a Veszélyes lehet a fagyi mozielőzetese
Peter von Kant (2022)
Elegant Themes által tervezett | Powered by WordPress